Ο **Hawkeye** (πραγματικό όνομα: Κλιντ Μπάρτον) είναι φανταστικός υπερήρωας που εμφανίζεται στα κόμικ που εκδίδει η Marvel Comics. Δημιουργία του σεναριογράφου Σταν Λι και του καλλιτέχνη Ντον Χεκ, ο χαρακτήρας εμφανίστηκε αρχικά ως κακοποιός στο τεύχος *Tales of Suspense* #57 (Σεπτέμβριος 1964) και αργότερα μπήκε στους Εκδικητές (Μάιος 1965). Είναι βασικό μέλος της ομάδας από τότε. Βρίσκεται στην θέση #44 στην Λίστα των Κορυφαίων 100 Ηρώων Κόμικ του IGN.

Ο Hawkeye ενσαρκώνεται από τον Τζέρεμι Ρένερ στο Κινηματογραφικό Σύμπαν της Marvel, ένα κοινό φανταστικό σύμπαν το οποίο είναι βάση για ταινίες που παράγει η εταιρεία Marvel Studios. Ο Ρένερ έκανε την πρώτη του εμφάνιση στην ταινία *Thor* (2011) και αργότερα έπαιξε μεγαλύτερο ρόλο στις ταινίες *Οι Εκδικητές* (2012), *Εκδικητές: Η Εποχή του Ultron* (2015), *Captain America: Εμφύλιος Πόλεμος* (2016) και *Εκδικητές: Η Τελευταία Πράξη* (2019). Επιστρέφει στον ρόλο στις σειρές του Disney+ *What If...?* (2021) και *Hawkeye* (2021).

Ιστορικό εκδόσεων
-----------------

Ο Hawkeye παρουσιάστηκε ως κακοποιός στο τεύχος *Tales of Suspense* #57 (τον Σεπτέμβριο του 1964). Μετά από δύο μόλις εμφανίσεις ως κακοποιός ο Hawkeye έγινε μέλος των Εκδικητών στο τεύχος *Εκδικητές* #16 (Μάιος 1965). Έγινε μακροχρόνιο μέλος της ομάδας και έκανε πολυάριθμες εμφανίσεις σε όλους τους τόμους της σειράς (Vol. 1 (1963–1996), Vol. 2 (1997), Vol. 3 (1999–2004), Vol. 4 (2010–2013), Vol. 5 (2013–παρόν) συμπεριλαμβανομένων και ειδικών εμφανίσεων), Ο Hawkeye ήταν επίσης μέλος των Εκδικητών και στους *Μυστικούς Πολέμους* #1–12 (1984–1985).

Ο Hawkeye εμφανίστηκε και στην περιορισμένη σειρά *Εκδικητές της Δυτικής Όχθης* #1–4 (Σεπτέμβριος 1984–Δεκέμβριος 1984), πριν εμφανιστεί στον συνεχιζόμενο τίτλο, ο οποίος συνέχισε για 102 τεύχη από τον Οκτώβριο του 1985 - Ιανουάριο 1994. Ο τίτλος έγινε Εκδικητές Δυτικής Όχθης από το τεύχος #46 (Αύγουστος 1989). Ο Hawkeye επίσης πρωταγωνίστησε σε σχεδόν κάθε τεύχος του *Μοναχικοί Εκδικητές* που έτρεξε για 40 τεύχη από τον Δεκέμβρη του 1987 ως τον Ιανουάριο του 1991.

Εμφανίστηκε ως δευτεραγωνιστής στην σειρά *Ακαδημία Εκδικητών* από το τεύχος #21 (Ιανουάριος 2012) ως το τελευταίο τεύχος #39 (Ιανουάριος 2013) και ως αρχηγός της ομάδας *Μυστικοί Εκδικητές* από το τεύχος#22 (Φεβρουάριος 2012) ως το τελευταίο τεύχος, #37 (Φεβρουάριος 2013). Ο Hawkeye εμφανίστηκε και στον 2°Τόμο (2013) των *Μυστικών Εκδικητών* του Νικ Σπένσερ και του Λουκ Ρος. Ο Hawkeye εμφανίζεται ως βασικός χαρακτήρας και στην σειρά του 2010-2013 *Μυστικοί Εκδικητές*, από το τεύχος #21.1 (Μάρτιος 2012) ως και το τελικό τεύχος #37 (Μάρτιος 2013).

Ο Hawkeye εμφανίστηκε ως Ρόνιν στους *Νέους Εκδικητές* από στα τεύχη #26–64 (2007–2010). Συνεχίζοντας ως Ρόνιν ο χαρακτήρας έπαιξε σημαντικό ρόλο στο γεγονός της διασταύρωσης ηρώων *Μυστική Εισβολή* #1–8 (2008). 

Ο ήρωας έχει εμφανιστεί και σε πολλές προσωπικές του περιπέτειες στην πάροδο των ετών, ενώ εμφανίστηκε και σε πολλούς τίτλους διάσημων ηρώων όπως *Ατρόμητος* Vol.1 #99 (1973), *Ο Απίθανος Χαλκ* Vol.1 #166 (1973), *Marvel Μαζική Σύναξη* #22 (1974), *Ghost Rider* #27 (1977), *Marvel Team-Up* #92 (1980), *Marvel Fanfare* #3 (1982), *Captain America* #317 (1986), *Contest of Champions II* #3-5 (1999), *Έκπτωτος Γιος: Ο Θάνατος του Captain America* #3 (2008), *Νέοι Εκδικητές* #6 (2008) και *Captain America: η Αναγέννηση* #3-6 (2009–2010).

Βιογραφία
---------

Ο Κλιντ Μπάρτον γεννήθηκε στο Γουέιβερλι, της Αϊόβα. Σε νεαρή ηλικία έχασε και τους δύο γονείς του σε αυτοκινητιστικό. Μετά από έξι χρόνια σε ένα ορφανοτροφείο, ο Κλιντ και ο αδελφός του Μπάρνεϋ έφυγαν για να μπουν στην ομάδα του Καρναβαλιού Κάρσον των Ταξιδιάρικων Θαυμάτων. Ο Κλιντ σύντομα έγινε αντιληπτός από τον Swordsman, ο οποίος τον πήρε ως βοηθό του, και τον εκπαίδευσε, κάνοντάς τον τοξότη. Ο Κλιντ αργότερα έμαθε ότι ο Σόρντμαν υπεξαιρούσε χρήματα του καρναβαλιού. Πριν προλάβει να καταγγείλει τον μέντορά του στις αρχές, χτυπήθηκε και τον άφησαν να πέθανε και έτσι ο Σόρντμαν το έσκασε. Η σχέση του Κλιντ με τον αδελφό του σύντομα φθάρθηκε.

Ο Κλιντ ανέπτυξε τις ικανότητές του στην τοξοβολία και έγινε αστέρι του καρναβαλιού, η αυθεντία στην τοξοβολία που ονομάστηκε "Hawkeye", αλλιώς γνωστός και ως "Ο Μεγαλύτερος Στοχευτής του Κόσμου". Πέρασε τον καιρό του ως μέλος του Τσίρκου του Τίμπλοντ πριν πάει στο τσίρκο του Κόνυ Άιλαντ. Είδε τον Iron Man εν δράσει και αποφάσισε να γίνει και αυτός ήρωας με στολή. Όμως, λόγω μιας παρεξήγησης ο Hawkeye πιστεύτηκε ότι είναι εγκληματίας. Όσο τον καταδίωκαν ο αφελής Hawkeye συνάντησε την Black Widow, μία κατάσκοπο της Σοβιετικής Ένωσης, την οποία και ερωτεύτηκε. Ακολουθώντας τυφλά την Black Widow, βοήθησε στις προσπάθειές της να κλέψει την τεχνολογία του Τόνι Σταρκ. Σε μία από τις μάχες τους μαζί του, η Black Widow τραυματίστηκε σοβαρά. Ο Hawkeye την έσωσε, μα πριν προλάβει να την πάει στο νοσοκομείο εκείνη εξαφανίστηκε.

### Εκδικητές

Αργότερα θα σώσει τον Έντουιν Τζάρβις και την μητέρα του από έναν κλέφτη. Σε ένδειξη ευγνωμοσύνης, ο Τζάρβις τον καλεί στον Οίκο των Εκδικητών και βοηθάει τον τοξοβόλο να καθαρίσει το όνομά του και να κερδίσει την εμπιστοσύνη των Εκδικητών. Ο Hawkeye τότε ευεργετείτε από τον τέως εχθρό του Τόνι Σταρκ, ο οποίος βλέπει ότι θέλει σοβαρά να γίνει ήρωας. Καθοδηγούμενος από τον Captain America, ο Hawkeye μπαίνει στην ομάδα μαζί με τον Quicksilver και την Scarlet Witch, ώστε να σχηματίσουν την δεύτερη ενσάρκωση της ιδέας των Εκδικητών. Οι ρομαντικές διαθέσεις του προς την Scarlet Witch συναντούν την εχθρότητα του αδελφού της Quicksilver. Ο Hawkeye εναντιώνεται στην αρχηγεία του Captain America (λόγω προβλημάτων που είχε με φιγούρες αρχής) μα με τον καιρό τον σέβεται ως μέντορα και φίλο.

Ο Hawkeye περνά πολλές περιπέτειες με τους Εκδικητές και αποδεικνύεται μεγάλος ήρωας σε πολλές περιπτώσεις. Όταν, όμως σε μια κρίσιμη στιγμή στην μάχη το τόξο του σπάσει, ο Κλιντ θα αποφασίσει να αλλάξει στολή και ταυτότητα, παίρνοντας την θέση του Χανκ Πυμ ως ο νέος Γολιάθ. Ο Hawkeye (ως Γολιάθ) αργότερα θα προσεγγιστεί από τον αδελφό του Μπάρνεϋ, ο οποίος έχει μάθει τα σχέδια του Egghead να χτίσει ένα θανατηφόρο λέιζερ, για να αποσπάσει χρήματα των ΗΠΑ, και έτσι έρχεται να ειδοποιήσει τους Εκδικητές, οι οποίοι έρχονται αντιμέτωποι με τον Egghead και τους συνεργάτες τους, όμως ο Μπάρνεϋ πεθάνει στην μάχη. (Αργότερα αποκαλύπτεται ότι ο Μπάρνεϋ Μπάρτον ήταν ένας μυστικός πράκτορας του FBI) Μετά από αυτή την συνάντηση, ο Egghead και ο Σόρντμαν πιάνουν τον Γολιάθ (νομίζοντας ότι είναι ο Χανκ Πυμ κι όχι ο Κλιντ). Ο Κλιντ τους νικά και παίρνει εκδίκηση για τον αδελφό του. Στην τελική φάση του Πολέμου των Κρη και των Σκραλ ο Κλιντ επανέρχεται με την ταυτότητα του Hawkeye και με νέα στολή. Μετά από μερικές περιπέτειες με τους Εκδικητές παραιτείται από την ομάδα λόγω του ρήγματος ανάμεσα σε αυτόν και τον Vision για την Scarlet Witch. Ο Hawkeye θα επιστρέψει στην πρωταρχική του στολή ξεκινώντας μία μοναχική πορεία.

Για ένα διάστημα, ο Hawkeye είναι από περιπέτεια σε περιπέτεια. Επιχειρεί να γυρίσει στην Μαύρη Χήρα και έχει μια σύντομη μάχη με τον τότε αγαπημένος της Daredevil. Ο Hawkeye βοηθά και τον Hulk ενάντια στο τέρας Zzzax. Τότε ακολουθεί τον Χαλκ στην έπαυλη του Doctor Strange, όπου γίνεται μέλος των Υπερασπιστών για μια μικρή περίοδο. Επιστρέφει στους Εκδικητές για να παρευρεθεί στον γάμο του Vision και της Scarlet Witch.

Ο Hawkeye θα επιστρέψει στους Εκδικητές, όταν τα τότε μέλη μυστηριωδώς αρχίζουν να χάνονται. Οι εναπομείναντες Εκδικητές ανακαλύπτουν ότι είναι έργο του Collector των Γηραιών του Σύμπαντος. Αφού ηττηθούν όλοι οι συναγωνιστές του, ο Hawkeye νικά τον Συλλέκτη με το ένα χέρι  και μπαίνει στην ομάδα για την τελική μάχη ενάντια στον Korvac. Μετά, η νίκη του Hawkeye πάει στην άκρη όταν ο νέος κυβερνητικός σύνδεσμος των Εκδικητών, ο Χένρυ Πήτερ Γκύρικ, περιορίζει την ομάδα και τον αντικαθιστά με τον Falcon, σε μια προσπάθεια να κάνει την ομάδα πιο "πολιτικώς αποδεκτή". Μετά την αποτυχία να βρει δουλειά με την πολιτική του ταυτότητα, ο Hawkeye βρίσκει εργασία στην Εταιρεία Τεχνολογιών Κρος ως Υπεύθυνος Ασφαλείας. Υπερασπίζεται την εταιρεία και αποτρέπει το σαμποτάζ που επιχειρείται. Ο Hawkeye τότε επιστρέφει στην έπαυλη των Εκδικητών για ένα διάστημα. Επιστρέφει και στο Καρναβάλι των Θαυμαστών Ταξιδευτών, για να βοηθήσει την Μαρσέλλα Κάτσον, κόρη του ιδιοκτήτη, ενάντια στον Taskmaster. Νικάει τον κακοποιό με την βοήθεια του Ant-Man Αργότερα, θα εκδικηθεί τον θάνατο του αδελφού του, όταν ο Egghead έχοντας εκτεθεί από τον Χένρυ Πυμ, επιχειρεί να τον σκοτώσει, μα ο Hawkeye με ένα βέλος αποκρούει την λαβή του όπλου. Το όπλο είναι ενεργειακό πιστόλι, όμως, και εκρήγνυται σκοτώνοντας ακαριαία τον Egghead.

Δυνάμεις και Ικανότητες
-----------------------

Ενώ ο Hawkeye δεν έχει καθόλου υπερδυνάμεις (με εξαίρεση την περίοδο που μετατράπηκε από τα σωματίδια Πυμ σε Γολιάθ), είναι σε κορυφαίο σημείο αυτοσυντήρησης. Είναι εκπληκτικός ξιφομάχος, ακροβάτης και στοχευτής, έχοντας εκπαιδευτεί από μικρός στο τσίρκο. Αυτό συμπεριλαμβάνει αξιόλογη δύναμη, κάτι που φάνηκε όταν ένας κακοποιός προσπάθησε να χρησιμοποιήσει το τόξο του και δεν μπορούσε να τραβήξει την χορδή, για να ρίξει βέλος.

Ο Hawkeye έχει επίσης εκπαιδευτεί από τον Captain America στην τακτική, τις πολεμικές τέχνες και στην μάχη σώμα με σώμα. Ο Hawkeye είναι άριστος στην χρήση μιας γκάμας όπλων, ειδικά στο τόξο και το βέλος, και φέρει φαρέτρα με αρκετά αυτοσχέδια "βέλη-κόλπα". Στον ρόλο του ως Ρόνιν, ο Μπάρτον δείχνει μεγάλη επιδεξιότητα στην χρήση όπλων κατάνα και άλλων όπλων μίλι. Έχει αποκτήσει την φήμη ότι μπορεί να "μετατρέψει κάθε αντικείμενο σε όπλο", και χρησιμοποιεί αντικείμενα έτσι όπως πιάτα, κέρματα, ξυλάκια και άλλα, ώστε να δράσει εναντίον των εχθρών του. 

Ο Hawkeye είναι γνωστός και για την χρήση του "Ουρανόκυκλου" ως μεθόδου μετακίνησης. Το Ουρανόκυκλο είναι κατασκευασμένο στα πρότυπα ενός χιονοκίνητου και έχει προσαρμοστεί με αντιβαρυντική τεχνολογία. Λειτουργεί με φωνητική εντολή και έχει σύστημα αυτόματου πιλότου.

Σε άλλα Μέσα
------------

### Τηλεόραση

Ο Hawkeye (δεξιά) όπως εμφανίζεται στην σειρά *Εκδικήτες: Οι Ισχυρότεροι Ήρωες της Γης*
* Ο Hawkeye εμφανίζεται στη σειρά κινουμένων σχεδίων *The Marvel Super Heroes* (1966),
* Ο Hawkeye εμφανίζεται ως κύριος χαρακτήρας στην τηλεοπτική σειρά *Iron Man*
* Ο Hawkeye κάνει ένα πέρασμα ως Γολιάθ στη σειρά *Fantastic Four*.
* Ο Hawkeye εμφανίζεται στο *Εκδικητές: Οι Ισχυρότεροι Ήρωες τής Γης*.
* Ο Hawkeye εμφανίζεται στο *Iron Man: Armored Adventures*
* Ο Hawkeye εμφανίζεται στο *Ultimate Spider-Man*
* Ο Hawkeye εμφανίζεται στο *Avengers Assemble*
* Ο Τζέρεμι Ρένερ επαναλαμβάνει τον ρόλο του στις σειρές του Disney+ *What If...?* (2021) και *Hawkeye* (2021).

### Ταινίες

#### Κινούμενα σχέδια

* Ο γιος του Hawkeye εμφανίζεται στην ταινία κινουμένων σχεδίων *Οι Επόμενοι Εκδικητές: Ήρωες του Αύριο*.
* Ο Hawkeye εμφανίζεται στην κινουμένων σχεδίων ταινία *Iron Man: Rise of Technovore*,
* Ο Hawkeye εμφανίζεται στην ταινία κινουμένων σχεδίων *Εκδικητές Εμπιστευτικό: Μαύρη Χήρα και Τιμωρός*,

#### Ζωντανής Δράσης

Τζέρεμι Ρένερ ως Hawkeye στην ταινία *Οι Εκδικητές*
* Στην ταινία *Thor*, ο χαρακτήρας ενσαρκώνεται από τον Τζέρεμι Ρένερ.
* Ο Τζέρεμι Ρένερ έπαιξε ξανά τον ρόλο στην ταινία *Οι Εκδικητές*. Πριν κυκλοφορήσει η ταινία ο Ρένερ δήλωσε ότι ο χαρακτήρας δεν θα φοράει την κλασική μοβ στολή του, μα κάτι πιο ρεαλιστικό.
* Ο Hawkeye θα εμφανιζόταν στην ταινία *Captain America 2: Ο Στρατιώτης του Χειμώνα* πριν ακυρωθεί η σκηνή· επρόκειτο για μία σκηνή στην οποία πολεμά με τον Captain America
* Ο Τζέρεμι Ρένερ επιστρέφει στον ρόλο στην ταινία *Εκδικητές: Η Εποχή του Ultron*, στο *Captain America: Εμφύλιος Πόλεμος* και στο *Εκδικητές: Η Τελευταία Πράξη*.

### Θέατρο

* Ο Hawkeye εμφανίζεται ως μέλος των Εκδικητών στο θεατρικό έργο *Marvel Universe: LIVE!* .

Πολιτισμός κωφών
----------------

Το 2012, η μητέρα ενός τετράχρονου, του Άντονι Σμιθ, επικοινώνησε με την Marvel, επειδή ο γιος της δεν φορούσε το ακουστικό του, καθώς και οι υπερήρωες δεν το χρειάζονται. Η Marvel ανταποκρίθηκε με ένα ειδικό κόμικ με τον ήρωα "Μπλε Αφτί" για τον Άντωνυ, και υπέδειξαν ότι κάποτε ο Hawkeye ήταν κωφός και χρησιμοποιούσε ακουστικά. Ο Hawkeye είναι πάλι κωφός στην σειρά *Hawkeye vs Deadpool* που ξεκίνησε να προβάλλεται το Μάρτιο του 2014.

Παραπομπές
----------

1. ↑  Secret Avengers #21.1
2. ↑  Avengers #63 (Apr. 1969)
3. ↑  «Top 100 Comic Book Heroes - IGN». Αρχειοθετήθηκε από το πρωτότυπο στις 24 Νοεμβρίου 2016. Ανακτήθηκε στις 27 Σεπτεμβρίου 2012.
4. ↑  Richards, Dave (14 Οκτωβρίου 2012). «NYCC: Spencer's "Secret Avengers" are the Newest Agents of S.H.I.E.L.D.». Comic Book Resources. Αρχειοθετήθηκε από το πρωτότυπο στις 27 Σεπτεμβρίου 2013. Ανακτήθηκε στις 15 Οκτωβρίου 2012.
5. ↑  *Hawkeye* Vol.1 #1
6. ↑  *Solo Avengers* #2
7. ↑  *Avengers* Vol. 1 #19
8. ↑  *Tales of Suspense* #57 (1964), #60 + 64 (Dec. 1964 and Apr. 1965)
9. ↑  *Hawkeye: Blindspot* #2 (2011)
10. ↑  *Avengers* #16 (May 1965)
11. ↑  *Avengers* #55
12. ↑  *Avengers* #63 (Apr. 1969)
13. ↑  *Avengers* #64–65 (May–April 1969)
14. ↑  *Hawkeye* Vol.3 #6
15. ↑  *Avengers* #109 (Mar. 1973)
16. ↑  *Daredevil* #99 (May 1973)
17. ↑  *Hulk* #166 (Aug. 1973)
18. ↑  Steve Englehart (w), Sal Buscema (p), *Defenders* #7–10 (Aug.–Nov. 1973), New York, NY: Marvel Comics
19. ↑  *Avengers* #172 (Jun. 1978)
20. ↑  *Avengers* #174 (Aug. 1978)
21. ↑  *Avengers* #175–177 (Sept.–Nov. 1978)
22. ↑  *Avengers* #222 (Jul. 1982)
23. ↑  *Avengers* Vol.1 #223
24. ↑  *Avengers* #229 (Mar. 1983)
25. ↑  Gruenwald, Mark; Layton, Bob (1983). *Till Death Do Us Part*. Hawkeye. **1**.
26. ↑  *Official Handbook of the Marvel Universe Deluxe Edition #1*
27. ↑  Bush, Jenna (2010-02-08). «AVENGERS Animated Assembling w/ Phil Lamarr». Newsarama.. Ανακτήθηκε στις 2010-09-07.
28. ↑
29. ↑  Busis, Hillary (21 Ιανουαρίου 2014). «'Marvel's Avengers Confidential: Black Widow & Punisher': See the trailer here! EXCLUSIVE». Entertainment Weekly. Αρχειοθετήθηκε από το πρωτότυπο στις 23 Οκτωβρίου 2014. Ανακτήθηκε στις 21 Ιανουαρίου 2014.
30. ↑  «Cinema Con: We've Seen Hawkeye In Thor And It's More Than A Walk On». *CinemaBlend*. 2011-03-28. Αρχειοθετήθηκε από το πρωτότυπο στις 2013-03-23.. Ανακτήθηκε στις 2011-03-28.
31. ↑  Lussier, Germain (July 24, 2010). «SDCC 2010: Marvel Studios Officially Announces Mark Ruffalo and Jeremy Renner for THE AVENGERS; Surprises With Full Cast at Comic-Con!». Collider. Αρχειοθετήθηκε από το πρωτότυπο στις 2010-11-27.. Ανακτήθηκε στις August 6, 2010.
32. ↑  Mark "RorMachine" Cassidy - 9/15/2010 (15 Σεπτεμβρίου 2010). «Hawkeye Will Not Have His Purple Costume From The Comics In The Avengers». Comicbookmovie.com. Αρχειοθετήθηκε από το πρωτότυπο στις 19 Σεπτεμβρίου 2012. Ανακτήθηκε στις 13 Αυγούστου 2012.
33. ↑  «Interview: Anthony and Joe Russo on The Winter Soldier, Captain America 3 and Agent Carter». *Superhero Hype*. 2014-09-01.. Ανακτήθηκε στις 2014-09-01.
34. ↑  «Hawkeye’s Cut Sequence in ‘Captain America 2′ Revealed». *Screen Rant*. 2014-09-01.. Ανακτήθηκε στις 2014-09-01.
35. ↑  Tom Hiddleston Cheers On James Spader In The Avengers: Age Of Ultron
36. ↑  Kit, Borys (6 Μαρτίου 2015). «Jeremy Renner Joins Amy Adams in 'Story of Your Life'». The Hollywood Reporter.
37. ↑
38. ↑  «Marvel Comics creates superhero in honor of NH boy». MyFoxBoston. 22 Μαΐου 2012. Αρχειοθετήθηκε από το πρωτότυπο στις 5 Αυγούστου 2012. Ανακτήθηκε στις 13 Αυγούστου 2012.

Εξωτερικοί σύνδεσμοι
--------------------

* Clinton Barton (Earth-616) at the Marvel Database Project
* Hawkeye (comic book character) at Comic Vine

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| π • σ • ε
Marvel Comics |
| --- |
|  |
| 
* Κέβιν Φάιγκι
* Σταν Λι
 |
|  |
| Χαρακτήρες | 

|  |  |
| --- | --- |
| Ήρωες | 
* Ant-Man
* Black Panther
* Black Widow (Νατάσα Ρομανόβα)
* Blade
* Captain America
* Daredevil
* Doctor Strange
* Hawkeye
* Iron Fist
* Iron Man
* Λουκ Κέιτζ
* Μάιλς Μοράλες
* Wasp
* Wolverine
* Γκρουτ
* Θωρ
* Καθηγητής X
* Λιλάντρα Νεραμάνι
* Μαρία Χιλ
* Νικ Φιούρι
* War Machine
* Σανγκ-Τσι
* Σίλβερ Σέρφερ
* Spider-Man
* Τζιν Γκρέι
* Φιλ Κόλσον
* Hulk
 |
|  |
| Κακοί | 
* Carnage
* Doctor Octopus
* Dr. Doom
* Electro
* Green Goblin
* Iron Monger
* Magneto
* Taskmaster
* Whiplash
* Θάνος
* Κανγκ ο Κατακτητής
 |
|  |
| Ομάδες | 
* Alpha Flight
* Αδελφότητα των Κακών Μεταλλαγμένων
* Fantastic Four
* Inhumans
* X-Men
* Εκδικητές
* Νέοι Εκδικητές
* Φύλακες του Γαλαξία (2008)
 |
|  |
| Άλλοι | 
* Κατάλογος των μελών X-Men
* Black Cat
* Deadpool
* Έμα Φροστ
* Ghost Rider
* Venom
* Yellowjacket
* Γουάντα Μάξιμοφ
* Ηλέκτρα
* Μπάκι Μπαρνς
* Crimson Dynamo
* Spider-Woman
* Χάρι Όσμπορν
* Γκουέν Στέισι
* Punisher
* Λόκι
 |

 |
|  |
| Κόμικς | 
* *Amazing Fantasy*
* *Avengers vs. X-Men*
* *Secret Wars*
* *Spider-Verse*
* *The Amazing Spider-Man* (*The Amazing Spider-Man 129*)
* *The Infinity Gauntlet*
* *Uncanny X-Men* (*Uncanny X-Men 94*)
* *Μυστική Εισβολή*
* *Νέοι Εκδικητές*
 |
|  |
| Σχετικά | 
* Κατάλογος ταινιών που βασίζονται σε κόμικς της Marvel
* Σύμπαν της Marvel
* Α.Σ.Π.Ι.Δ.Α.
* Marvel Entertainment
* Marvel Television
* Marvel Studios
 |
|  |
| 
* Κατηγορία Κατηγορία
 |

 |

|  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- |
| 

| π • σ • ε
Iron Man |
| --- |
|  |
| Δημιουργοί | 
* Σταν Λι
* Λάρι Λίμπερ
* Τζακ Κίρμπι
* Ντον Χέκμαρκ
 |
|  |
| Χαρακτήρες | 
* Iron Man
* War Machine
* Iron Monger
* Whiplash
* Crimson Dynamo
* Black Widow
* Hawkeye
* Maria Hill
 |
|  |
| Ταινίες | 
* Τόνι Σταρκ/Iron Man
* *Iron Man* (soundtrack)
* *Iron Man 2* (soundtrack)
* *Iron Man 3* (soundtrack)
 |

 |